- На тэрыторыi Белавежскай пушчы ёсць некалькi такiх месцаў, якiя лiчылi за капiшчы: Дзявочая Гара, Панi Гара. Па назвах можна меркаваць, што яны звязаны з абраднасцю i духоўнай культурай. Мы наведалi адно такое месца, але гiпотэза не пацвердзiлася. Дзявочая Гара цалкам зарасла лесам, мы з вялiкай цяжкасцю даехалi туды. Пасля яе абследвання сказаць на 100%, што гэта былое паганскае свяцiлiшча, на жаль, не змаглi. Увогуле, калi весцi размову пра рэлiгiйныя помнiкi, дык трэба згадаць, што на тэрыторыi Белавежскай пушчы iснуе вялiкая колькасць курганоў. Каля 140 дакладна лакалiзаваных курганных насыпаў, адзiночных курганоў i могiльнiкаў. Могiльнiкi - гэта некалькi курганоў, аб'яднаных у групу. Даследаваннямi iх у свой час спрабавала займацца Ала Квяткоўская. Яна правяла раскопкi некалькiх курганоў. Яшчэ з пiсьмовых крынiц была вядома наяўнасць курганоў каля вёскi Вялiкi Лес. У 2008 годзе Алег iоў паспрабаваў правесцi там раскопкi, але курганы аказалiся пустымi. Такое часта здараецца ў археалогii. Як кажуць палякi, якiя вывучалi курганныя могiльнiкi на тэрыторыi польскай часткi Белавежскай пушчы, звыш 60% курганоў аказалiся пустымi, гэта значыць без пахавальнага iнвентара.